CELEX: 62013CA0631
Language: et
Date: 2015-01-15 00:00:00
Title: Kohtuasi C-631/13: Euroopa Kohtu (kaheksas koda) 15. jaanuari 2015. aasta otsus (Oberster Patent- und Markensenati eelotsusetaotlus – Austria) – Arne Forsgren versus Österreichisches Patentamt (Eelotsusetaotlus – Inimtervishoius kasutatavad ravimid – Täiendava kaitse tunnistus – Määrus (EÜ) nr 469/2009 – Mõiste „toimeaine” – Pneumokoki konjugaatvaktsiin – Pediaatriline kasutus – Kandjavalk – Kovalentne side)

2.3.2015   
            
            
               ET
            
            
               Euroopa Liidu Teataja
            
            
               C 73/7
            
         
      Euroopa Kohtu (kaheksas koda) 15. jaanuari 2015. aasta otsus (Oberster Patent- und Markensenati eelotsusetaotlus – Austria) – Arne Forsgren versus Österreichisches Patentamt
      (Kohtuasi C-631/13) (1)
      
      (Eelotsusetaotlus - Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Mõiste „toimeaine” - Pneumokoki konjugaatvaktsiin - Pediaatriline kasutus - Kandjavalk - Kovalentne side)
      (2015/C 073/09)
      Kohtumenetluse keel: saksa
      
         Eelotsusetaotluse esitanud kohus
      
      Oberster Patent- und Markensenat
      
         Põhikohtuasja pooled
      
      
         Taotluse esitaja: Arne Forsgren
      
         Vastustaja: Österreichisches Patentamt
      
         Resolutsioon
      
      
                  1.
               
               
                  Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikli 1 punkti b ning artikli 3 punkti a tuleb tõlgendada nii, et nende sätetega ei ole põhimõtteliselt vastuolus see, kui toimeainele väljastatakse täiendava kaitse tunnistus, kui see toimeaine on kovalentses sidemes teatava ravimi koostises sisalduvate muude toimeainetega.
               
            
                  2.
               
               
                  Määruse nr 469/2009 artikli 3 punkti b tuleb tõlgendada nii, et sellega on vastuolus see, kui täiendava kaitse tunnistus väljastatakse toimeainele, mille ravitoime ei ole ravimi müügiloa sõnastuses näidustustena nimetatud.
               
            
                  3.
               
               
                  Määruse nr 469/2009 artikli 1 punkti b tuleb tõlgendada nii, et kovalentse sideme abil polüsahhariidi antigeenile konjugeeritud kandjavalku võib määratleda „toimeainena” selle sätte tähenduses üksnes siis, kui on tõendatud, et sellel valgul on iseseisev farmakoloogiline, immunoloogiline või ainevahetuslik toime, mis on ravimi müügiloa sõnastuses näidustustena nimetatud, mida eelotsusetaotluse esitanud kohtul tuleb põhikohtuasja kõiki asjaolusid arvestades kindlaks teha.
               
            
         (1)  ELT C 61, 1.3.2014.